Neuvoston asetus (EY) N:o 1878/94, annettu 27 päivänä heinäkuuta 1994, kuitupellavan ja hampun tuen määrän sekä pellavakuidun käyttöä edistävien toimenpiteiden rahoittamiseksi pidätettävän määrän vahvistamisesta markkinointivuodeksi 1994/1995



Virallinen lehti nro L 197 , 30/07/1994 s. 0019 - 0019

Suomenk. erityispainos Alue 3 Nide 60 s. 0021

Ruotsink. erityispainos Alue 3 Nide 60 s. 0021



NEUVOSTON ASETUS (EY) N:o 1878/94, annettu 27 päivänä heinäkuuta 1994, kuitupellavan ja hampun tuen määrän sekä pellavakuidun käyttöä edistävien toimenpiteiden rahoittamiseksi pidätettävän määrän vahvistamisesta markkinointivuodeksi 1994/1995 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1) ja erityisesti sen 2 artiklan 3 kohdan ja 4 artiklan 3 kohdan, ottaa huomioon komission ehdotuksen(2), ottaa huomioon Euroopan parlamentin lausunnon(3), ottaa huomioon talous- ja sosiaalikomitean lausunnon(4), sekä katsoo, että asetuksen (ETY) N:o 1308/70 4 artiklassa säädetään, että yhteisössä tuotetun pääasiassa kuidun tuotantoon tarkoitetun pellavan sekä hampun tuen määrät on vahvistettava vuosittain, mainitun asetuksen 4 artiklan 2 kohdan nojalla tuen määrä vahvistetaan kylvetylle ja korjatulle pinta-alalle hehtaarikohtaisesti siten, että turvataan tasapaino yhteisössä tarvittavan tuotannon määrän ja tuotannon myyntimahdollisuuksien välillä; tuen määrää vahvistettaessa on otettava myös huomioon pellavan ja hampun kuitujen ja siementen maailmanmarkkinahinta, asetuksen (ETY) N:o 1308/70 2 artiklan 3 kohdassa säädetään, että pellavakuidun käyttöä edistävien yhteisön toimenpiteiden rahoittamiseen tarkoitettu tuen osa vahvistetaan vahvistettaessa tukia kyseistä markkinointivuotta varten mainitussa kohdassa tarkoitettujen vaatimusten mukaisesti; tuen määrä on vahvistettava ottaen huomioon pellavamarkkinoiden kehitys, pellavalle tarkoitetun tuen määrä sekä toimenpiteiden ennakoitavat kustannukset, ja edellä tarkoitettujen vaatimusten soveltamisesta seuraa, että tuen määrä ja pellavakuidun käyttöä edistävien toimenpiteiden rahoittamiseen tarkoitettu tuen osa vahvistetaan jäljempänä osoitetulle tasolle, ON ANTANUT TÄMÄN ASETUKSEN: 1 artikla Asetuksen (ETY) N:o 1308/70 4 artiklassa tarkoitettujen tukien määräksi markkinointivuonna 1994/1995 vahvistetaan: a) pellavan osalta 774,86 ecua hehtaaria kohti, b) hampun osalta 641,60 ecua hehtaaria kohti. 2 artikla Asetuksen (ETY) N:o 1308/70 2 artiklassa tarkoitettujen pellavakuidun käyttöä edistävien toimenpiteiden rahoittamiseksi pellavan tuesta pidätettäväksi määräksi markkinointivuonna 1994/1995 vahvistetaan 44,42 ecua hehtaaria kohti. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä elokuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Neuvoston puolesta Puheenjohtaja Th. WAIGEL (1) EYVL N:o L 146, 4.7.1970, s. 1. Asetus sellaisena kuin se on viimeksi muutettuna asetuksella (ETY) N:o 1557/93(EYVL N:o L 154, 25.6.1993, s. 26) (2) EYVL N:o C 83, 19.3.1994, s. 24 (3) EYVL N:o C 128, 9.5.1994 (4) EYVL N:o C 148, 30.5.1994, s. 49